Lav et referat af nedenstående tekst:

Tekst:
På stue 9 på Aalborg Universitetshospital har flere nordjyder torsdag været de første til at blive stukket med den nye vaccine. Da det stadig er på forsøgsbasis, blev nogle af borgerne stukket med den nye vaccine, mens andre får et skud Pfizer. Henrik Nielsen er overlæge og professor på infektionsmedicinsk afdeling på Aalborg Universitetshospital og må ikke vide, hvem der bliver stukket med hvad. Han har klare forventninger til den nye vaccine. -	Ud fra de undersøgelser og forsøg, der allerede er udført sidste år på et begrænset antal personer, så tyder det på, at det er en vaccine, som meget stærkt får kroppen til at danne antistoffer i en stor mængde, og i en lang holdbarhed, forklarer han. Lettere at håndtere Udover at vise tegn på en god virkning, så er det også en vaccine, som rent praktisk er lettere at håndtere. -	De vacciner, vi har i dag, er meget krævende hvad angår transport og opbevaring, som skal ske ved meget lave temperaturer. Det giver store praktiske udfordringer i hverdagen, og der er den nye vaccine væsentligt nemmere at håndtere. De første nordjyder får stikket med den nye vaccine torsdag, og skal derefter observeres for at blive klogere på resultatet af stikket. - Vi vil nøje følge forsøgspersonerne de kommende uger, for at se, hvordan deres krop reagerer. Vi vil måle gentagende blodprøver for antistof-indhold. Hør Henrik Nielsen fortælle om vaccinen her: Testpersonerne bliver fulgt i et halvt år frem mod næste sommer. - Det er personer, som er nøje udvalgt i sidste uge, til at være i en stabil tilstand uden alvorlige sygdomme. Det er nogle, der er meget motiverede for at være med, og de var helt klar på at deltage. Den danskudviklede vaccine afspejler en høj faglighed blandt forskere og eksperter herhjemme. - Det er en stor anerkendelse og stolthed, at dansk forskning kan bidrage med det. Tidligst udrullet i 2024 Hvordan adskiller vaccinen sig fra de andre, hvor der kunne være bivirkninger? - Forventningen er, at det bliver sammenligneligt med det, vi kender i forvejen. Vi følger det nøje og rapporterer dagligt, om der er ømhed i armen, træthed, hovedpine, småfeber, som der ofte er ved alle typer vacciner. Man kan endnu ikke sige noget om, hvor længe vaccinen forventes at virke. - Vi følger et stort antal testpersoner for at måle, om effekten forbliver høj. Gør den det over et halvt år, så tyder meget på, at beskyttelsen og varigheden af den nye type vaccine vil være længerevarende end dem, vi kender i dag. Hvis alt fungerer, som det skal, kan man forvente at den nye vaccine bliver udrullet i 2024. - Først der kan vi forvente, at der er en godkendelse, så vaccinen kan blive almen brugt.

Referat:
Den første danske coronavaccine testes på Aalborg Universitetshospital.